
Légfertőtlenítő berendezések alkalmazási lehetőségeinek vizsgálata

Kulcsszavak: légfertőtlenítő berendezés; mesterséges szellőzés; tartózkodási zóna; komfort; légsebesség
A dolgozatom a légfertőtlenítő berendezések alkalmazási lehetőségeit vizsgálja, különös tekintettel azok mesterséges szellőzési rendszerekkel való együttműködésére. A koronavírus-járvány előtti időszakban főként egészségügyi intézmények használták ezeket az eszközöket, mára azonban szélesebb körben is elterjedtek. A tanulmányom kiemeli a légtechnikai berendezések helyes pozicionálásának fontosságát, mivel az befolyásolja a beltéri levegőminőséget és a komfortérzetet.
A kutatásom során többféle légsebességet és turbulenciát mértem laboratóriumi körülmények között, hogy meghatározzam a különböző berendezések egyedi és kombinált hatásait. Az eredmények alapján az eszközök megfelelő telepítése minimalizálja a huzathatást és biztosítja a komfort érzetet a tartózkodási zónában.
Összességében a kutatás rámutatott arra, hogy a légfertőtlenítő berendezések hatékonyan használhatók különböző épületekben, de a tervezésnél figyelembe kell venni az energiahatékonyságot és az emberek komfortérzetét is.



